Ҡадиров Рафаэль Рәшит улы

Ҡадиров Рафаэль Рәшит улы (2 сентябрь 1957 йыл) — рәссам, график (офорт, уникаль графика, акварель, пастель). 1991 йылдан СССР Рәссамдар союзы ағзаһы.Башҡортостан Республикаһының Салауат Юлаев исемендәге дәүләт  премияһы лауреаты (1997) — Ишембай ҡалаһынан яҡташы Камил Ғөбәйҙуллин менән берлектә 1995—1997 йылдарҙа ижад иткән «Юрматы ере» полиптихы өсөн. Башҡортостандың атҡаҙанған рәссамы (2009). Рәсәй Федерацияһының атҡаҙанған рәсамы (2020) . 

 Биографияһы 
Рафаэль Рәшит улы Ҡадиров 1957 йылдың 2 сентябрендә Ғафури районы Туғай ауылында тыуған.
Өфөлә Республика сәнғәт мәктәбен (1974), Башҡорт дәүләт педагогия институтының сәнғәт-графика бүлеген (1979) тамамлай.
1979 йылдан алып Ишембай ҡалаһында йәшәй.

 Ижады 
1985 йылдан алып — республика, бөтә Рәсәй һәм бөтә Союз, шул иҫәптән махсус (график), зона, төбәк, халыҡ-ара һәм сит ил күргәҙмәләре ҡатнашыусыһы. 15-тән ашыу шәхси, шул иҫәптән 3 сит ил күргәҙмәләре үтте.

«Март» ижади төркөмө ағзаһы (1989—1993).  1996 йылдан — «Рәсәй рәссамдары союзы» Рәсәй ижади йәмғиәт ойошмаһының Башҡортостан Республикаһындағы региональ бүлеге (АЮ при РО ВТОО «СХР» РБ) ағзаһы.

 Әҫәрҙәренең һаҡланған урындары 
60-тан ашыу әҫәре 15 Рәсәй Дәүләт музейҙарында һәм картина галереяларында һаҡлана:
 М. В. Нестеров исемендәге Башҡорт дәүләт художество музейы (Өфө)  ;
 Татарстан республикаһының дәүләт һынлы сәнғәт музейы(Ҡазан) ;
 Милли мәҙәниәт үҙәгенең «Ҡазан» милли мәҙәниәт музейы (МНК НКЦ) (Ҡазан);
 Новосибирск дәүләт художество музейы (Новосибирск);
 Башҡортостан Республикаһанаң Мәҙәниәт министрлығы һәм халыҡ кәсебе «Урал» халыҡ ижады галереяһы (Өфө);
 «Academia» сәнғәт академияһы (Өфө, УГАЭС);
 «Сәнғәт» галереяһы (Өфө);
 Ишембай картиналар галереяһы (Ишембай);
 Ишембай тарих-крайҙы өйрәнеү музейы (Ишембай);
 Салауат картиналар галереяһы (Салауат);
 «Янгантау» курорт ҡаласығы (Салауат районы, «Янғантау» шифаханаһы).

150-гә яҡын әҫәр — Башҡортостандың төрлө учреждениеларында һәм 100-ҙән ашыуы — сит илдәрҙә шәхси йыйылмаларҙа: Испания, Франция, АҠШ, Австрия, Германия, Израиль, Канада, Италияла һ.б. илдәрҙә һаҡлана.

Уның ҡулы менән ҡаланың һәм райондың символикаһы эшләнгән — Ишембай районы гербы, Ишембай районының флагы , шулай уҡ Яруллин Сыңғыҙхан Әсхәт улы менән берлектә — Ишембай ҡалаһының гербы һәм флагы.

Ишембай картина галереяһына нигеҙ һалыусыларҙың береһе, уның директоры.

 Маҡтаулы исемдәре һәм бүләктәре 
 «Тарих сәнғәттә» (История в искусстве) күргәҙмә-конкурсының «Живопись» номинацияһы дипломанты (1999);
 Иң яҡшы әҫәр өсөн премия дипломанты (2000);
 Иң яҡшы әҫәр өсөн — Гран-при (2000);
 Рәсәй художество академияһы дипломанты (2005);
 «Урал 2008» Х Төбәк сәнғәт күргәҙмәһенең алтын миҙалы (2008);
 Рәсәй Федерацияһының рәссамдар союзы секретариатының «Традиции, духовность, мастерство» көмөш миҙалы (2009).
 Башҡортостандың атҡаҙанған рәссамы (2009).
 Рәсәй Федерацияһының атҡаҙанған рәссамы (2020) .

 Әҙәбиәт 
 Багуманов А. И., Фаизова Ф. А. Лауреаты премии имени Салавата Юлаева. — Уфа: Китап, 1999. — 272 с. — С. 261—264.

 Кадыров Р. Живопись, графика: альбом. Уфа, 2008






 Һылтанмалар 
 фото 
 фото
 биография
 биография 
 Экспозиция , Рафаэль Ҡадировтың биографияһы 
 Сәнғәт галереяһындағы шәхси бүлеге.

 http://tanjand.livejournal.com/750387.html
 Рафаэль Ҡадировтың картиналары 

 Иҫкәрмәләр 

Категория:Башҡорт дәүләт педагогия университетын тамамлаусылар
Категория:Салауат Юлаев исемендәге премия лауреаттары
Категория:Алфавит буйынса шәхестәр
Категория:Ғафури районында тыуғандар
Категория:Алфавит буйынса рәссамдар
Категория:Рәсәй Рәссамдар союзы ағзалары